Document ID: 32002R1667

Ir-Regolament tal-Kummissjoni (KE) Nru 1667/2002
tad-19 ta’ Settembru 2002
li jemenda r-Regolament (KE) Nru 2535/2001 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1255/1999 f’dak li jirrigwarda l-arranġamenti ta’ l-importazzjoni għall-ħalib u l-prodotti tal-ħalib u l-ftuħ tal-kwoti tariffarji, u li jidderogaw minn dak ir-Regolament
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KEE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq fil-ħalib u l-prodotti tal-ħalib [1], kif l-aħħar emendat bir-Regolament tal-Kummissjoni (KE) Nru 509/2002 [2] u b’mod partikolari l-Artikolu 29(1),
Wara li kkunsidrat ir-Regolament tal-Kunsill (KE) Nru 1151/2002 tas-27 ta’ Ġunju 2002 li jistabbilixxi ċerti konċessjonijiet fil-forma ta’ kwoti tariffarji Komunitarji għal ċerti prodotti agrikoli u li jipprovdi għal aġġustament, bħala miżura awtonoma u transitorja, ta’ ċerti konċessjonijiet agrikoli stabbiliti fil-ftehim Ewropew ma’ l-Estonja [3], u b’mod partikolari l-Artikolu 1(3) tiegħu,
Wara li kkunsidrat ir-Regolament tal-Kunsill (KE) Nru 1361/2002 tas-27 ta’ Lulju 2002 li jistabbilixxi ċerti konċessjonijiet fil-forma ta’ kwota tariffarja Komunitarja għal ċerti prodotti agrikoli u li jipprovdi għall-aġġustament, bħala miżura awtonoma u transitorja, ta’ ċerti konċessjonijiet agrikoli stabbiliti fil-ftehim Ewropew mal-Litwanja [4], u b’mod partikolari l-Artikolu 1(3) tiegħu,
Wara li kkunsidrat ir-Regolament tal-Kunsill (KE) Nru 1362/2002 tat-22 ta’ Lulju 2002 li jistabbilixxi ċerti konċessjonijiet fil-forma ta’ kwoti tariffarji Komunitarji għal ċerti prodotti agrikoli u li jipprovdi għal aġġustament, bħala miżura awtonoma u transitorja, ta’ ċerti konċessjonijiet agrikoli stabbiliti fil-ftehim Ewropew mal-Latvja [5], u b’mod partikolari l-Artikolu 1(3) tiegħu,
Wara li kkunsidrat ir-Regolament tal-Kunsill (KE) Nru 1408/2002 tad-29 ta’ Lulju 2002 li jistabbilixxi ċerti konċessjonijiet fil-forma ta’ kwoti tariffarji Komunitarji għal ċerti prodotti agrikoli u li jipprovdi għal aġġustament, bħala miżura awtonoma u transitorja, ta’ ċerti konċessjonijiet agrikoli stabbiliti fil-Ftehim Ewropew ma’ l-Ungerija [6], u b’mod partikolari l-Artikolu 1(3) tiegħu,
Billi:
(1) Ir-Regolament tal-Kummissjoni (KE) Nru 2535/2001 [7], kif l-aħħar emendat bir-Regolament (KE) Nru 1165/2002 [8], jistabbilixxi, inter alia, regoli dettaljati biex jiġu applikati għall-ħalib u għall-prodotti tal-ħalib l-arranġamenti għall-importazzjoni stabbiliti fil-Ftehim Ewropej bejn il-Komunità u ċerti pajjiżi ta’ l-Ewropa ċentrali u tal-Lvant. Għandu jiġi emendat sabiex jiġu implimentati l-konċessjonijiet stabbiliti fir-Regolamenti (KE) Nru 1151/2002, (KE) Nru 1361/2002, (KE) Nru 1362/2002 u (KE) Nru 1408/2002.
(2) Il-kwoti l-ġodda għandhom jinfetħu fl-1 ta’ Ottubru 2002 u l-kwoti eżistenti jinfetħu mill-ġdid jekk il-kwantitajiet li jirriżultaw mill-kwoti l-ġodda jeċċedu l-kwantitajiet miftuħa f’Lulju 2002. Minħabba li l-kwoti ta’ importazzjoni stabbiliti fir-Regolament (KE) Nru 2535/2001 normalment jinfetħu fl-1 ta’ Lulju, għandu jsir provvediment għal deroga mill-Artikoli 6, 12 u 14 ta’ dak ir-Regolament.
(3) Ċerti kwoti ġodda jinvolvu kwantitajiet limitati li jagħmlu inapplikabbli l-Artikolu 13(2) tar-Regolament (KE) Nru 2535/2001. Din id-disposizzjoni għandha għalhekk tiġi aġġustata.
(4) Il-ħlas għall-darb’oħra tad-dazji ta’ l-importazzjoni fuq il-prodotti elenkati fil-partijiet 8 u 9 ta’ l-Anness I tar-Regolament (KE) 2535/2001 kif kien jeżisti qabel id-dħul fis-seħħ ta’ dan ir-Regolament u mportati taħt liċenzi użati mill-1 ta’ Lulju 2000 jaqa’ taħt l-iskop ta’ l-Artikoli 878 sa 898 tar-Regolament tal-Kummissjoni (KEE) Nru 2454/93 tat-2 ta’ Lulju 1993 li jistabbilixxi d-disposizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju [9], kif emendat l-aħħar bir-Regolament (KE) Nru 444/2002 [10].
(5) Il-miżuri stabbiliti f’dan ir-Regolament huma skond l-opinjoni tal-Kumitat Amministrattiv ghal Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2535/2001 qed jiġi emdendat kif ġej:
1. L-Artikolu 5(b) qed jiġi mibdul b’dan li ġej:
"(b) il-kwoti stabbiliti fir-Regolamenti (KE) Nru 2290/2000, (KE) Nru 2433/2000, (KE) Nru 2434/2000, (KE) Nru 2435/2000, (KE) Nru 2475/2000, (KE) Nru 2851/2000, (KE) Nru 1151/2002, (KE) Nru 1361/2002, (KE) Nru 1362/2002 u (KE) Nru 1408/2002;."
2. L-ewwel subparagrafu ta’ l-Artikolu 13(2) qed jiġi mibdul b’dan li ġej:
"L-applikazzjonijiet għall-liċenzji m’għandhomx ikunu għal iżjed minn 10 % tal-kwantità disponibbli taħt il-kwota għall-perjodu ta’ sitt xhur kif imsemmi fl-Artikolu 6, u għandhon ikunu għal mhux anqas minn 10 tunellati metriċi."
3. Il-punti 4, 7, 8 u 9 tat-Taqsima B ta’ l-Anness I għandhom jiġu mibdula bit-test ta’ l-Anness ta’ dan ir-Regolament.
Artikolu 2
1. Minkejja l-Artikolu 6 u l-Artikolu 14(1) tar-Regolament (KE) Nru 2535/2001, għall-perjodu mill-1 ta’ Lulju sal-31 ta’ Diċembru 2002 l-applikazzjonijiet għal liċenzji ta’ l-importazzjoni jistgħu jintbagħtu mill-1 sa l-10 ta’ Ottubru 2002 għall-kwoti miftuħa fl-1 ta’ Ottubru 2002 imsemmija fil-punti 4, 7, 8 u 9 tal-Parti B ta’ l-Anness I ta’ l-istess Regolament.
L-applikazzjonijiet għall-liċenzji m’għandhomx ikunu għal iżjed minn 10 % tal-kwantità taħt il-kwota miftuħa fl-1 ta’ Ottubru 2002, u m’għandhomx ikunu għal inqas minn 10 tunellati metriċi.
2. Minkejja l-Artikolu 12 tar-Regolament (KE) Nru 2535/2001, l-operaturi li jkunu bagħtu l-applikazzjonijiet għall-liċenzji ta’ l-importazzjoni taħt waħda mill-kwoti msemmija fil-punti 4, 7, 8 u 9 tat-Taqsima B ta’ l-Anness I ta’ dak ir-Regolament matul il-perjodu li fih ikunu jistgħu jintbagħtu l-applikazzjonijiet ta’ bejn l-1 u l-10 ta’ Lulju 2002 jisgħtu jibagħtu applikazzjoni oħra għal dik il-kwota skond dan ir-Regolament.
Artikolu 3
Dan ir-Regolament għandu jidħol fis-seħħ fl-1 ta’ Ottubru 2002.
L-Artikolu 1(3) għandu japplika mill-1 ta’ Lulju 2002, ħlief għall-ftuħ tal-kwoti 09.4776, 09.4777 u 09.4778 fil-punt 4 tal-Parti B ta’ l-Anness I tar-Regolament (KE) Nru 2535/2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-19 ta’ Settembru 2002.

Labels: 3
17